CELEX: 31987R1653
Language: el
Date: 1987-06-12 00:00:00
Title: Κανονισμός (ΕΟΚ) αριθ. 1653/87 της Επιτροπής της 12ης Ιουνίου 1987 περί τροποποιήσεως του κανονισμού (ΕΟΚ) αριθ. 1641/71 περί των κανόνων ποιότητας για τα μήλα και τα αχλάδια

Avis juridique important

|

31987R1653

Κανονισμός (ΕΟΚ) αριθ. 1653/87 της Επιτροπής της 12ης Ιουνίου 1987 περί τροποποιήσεως του κανονισμού (ΕΟΚ) αριθ. 1641/71 περί των κανόνων ποιότητας για τα μήλα και τα αχλάδια  

Επίσημη Εφημερίδα αριθ. L 153 της 13/06/1987 σ. 0034 - 0034

***** ΚΑΝΟΝΙΣΜΟΣ (ΕΟΚ) αριθ. 1653/87 ΤΗΣ ΕΠΙΤΡΟΠΗΣ  της 12ης Ιουνίου 1987  περί τροποποιήσεως του κανονισμού (ΕΟΚ) αριθ. 1641/71 περί των κανόνων ποιότητας για τα μήλα και τα αχλάδια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (2), και ιδίως το άρθρο 2 παράγραφος 3,  Εκτιμώντας:  ότι οι κανόνες ποιότητας για τα επιτραπέζια μήλα και αχλάδια καθορίζονται από τον κανονισμό (ΕΟΚ) αριθ. 1641/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1130/86 (4)· ότι, στους προσαρτημένους πίνακες, οι κανόνες αυτοί περιλαμβάνουν την απαρίθμηση ορισμένου αριθμού ποικιλιών· ότι η απαρίθμηση αυτή πρέπει να προσαρμοσθεί στις ποικιλίες, τα χαρακτηριστικά των οποίων ανταποκρίνονται στους ορισμούς που διατυπώνονται στους ως άνω κανονισμούς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Φρούτων και Λαχανικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στους κανόνες ποιότητας για τα μήλα και τα αχλάδια που αναφέρονται στο παράρτημα του κανονισμού (ΕΟΚ) αριθ. 1641/71, στον πίνακα Α (κριτήρια χρωματισμού όσον αφορά τα μήλα): η Ποικιλία «Alkmene» προστίθεται στην ομάδα Γ μετά την ποικιλία «Mantet rouge».  Άρθρο 2  Ο παρών κανονισμός αρχίζει να ισχύει την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 8. 5. 1986, σ. 46.  (3) ΕΕ αριθ. L 172 της 31. 7. 1971, σ. 1.  (4) ΕΕ αριθ. L 103 της 19. 4. 1986, σ. 23.